stanford-oval/wikipedia huggingface dataset:
Baazigar
Juoni

Madan Chopra (Dalip Tahil) on vilpillisin keinoin vallannut Vishwanath Sharman (Anant Mahadevan) yrityksen. Tämä johtaa Sharman perheen ongelmien ja sairastelun kierteeseen, mikä maksaa sekä Vishwanathin että tämän pienen tyttären hengen. Vuosien epäonni saa Vishwanathin lesken Shobhan (Raakhee) mielen järkkymään ja heidän poikansa Ajay (Shah Rukh Khan) vannoo kostoa Madan Chopralle. 15 vuotta myöhemmin aikuinen Ajay liehittelee Seemaa (Shilpa Shetty), Madanin tyttäristä nuorempaa, tapaillessaan samalla toista tytärtä Priyaa (Kajol) valenimen turvin. Kostonhimoinen Ajay tappaa Seeman työntäen tämän alas katolta, mikä saa kuoleman näyttämään itsemurhalta. Priya kuitenkin uskoo vahvasti sisarensa kuoleman olleen murha ja alkaa selvittää murhaajan henkilöllisyyttä poliisiystävänsä Karanin (Siddharth Ray) avulla.
Näyttelijät

| 0 | 1 | 2 |
| --- | --- | --- |
|  Shah Rukh Khan  | … |  Ajay Sharma/Vicky Malhotra   |
|  Kajol  | … |  Priya Chopra   |
|  Shilpa Shetty  | … |  Seema Chopra   |
|  Raakhee  | … |  Shobha Sharma   |
|  Dalip Tahil  | … |  Madan Chopra   |
|  Siddharth Ray  | … |  Karan Saxena   |
|  Johnny Lever  | … |  Babu Lal   |
|  Anant Mahadevan  | … |  Vishvanath Sharma   |
|  Resham Tipnis  | … |  Anjali Sinha   |
|  Dinesh Hingoo  | … |  Bajodia Seth   |
|  Manmauji  | … |  Taalia   |
|  Adi Irani  | … |  Vicky Malhotra   |
|  Master Sumeet  | … |  Nuori Ajay   |
|  Sharad Sankla  | … |  Charlie   |
|  Raju Srivastav  | … |  Charlien kaveri   |
|  Harpal  | … |  Motu   |
Soundtrack

Kaikki sävellykset Anu Malik.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Baazigar O Baazigar” | Nawab Arzoo | Kumar Sanu, Alka Yagnik |  |  |  |  |  |  |
| 2. | ”Yeh Kaali Kaali Aankhein” | Dev Kohli | Kumar Sanu, Alka Yagnik |  |  |  |  |  |  |
| 3. | ”Kitabein Bahut Si” | Zafar Gorakhpuri | Asha Bhosle, Vinod Rathod |  |  |  |  |  |  |
| 4. | ”Chhupana Bhi Nahi Aata” | Rani Malik | Vinod Rathod |  |  |  |  |  |  |
| 5. | ”Chhupana Bhi Nahi Aata” | Rani Malik | Pankaj Udhas |  |  |  |  |  |  |
| 6. | ”Samajh Kar Chand Jis Ko” | Zameer Kazmi | Alka Yagnik, Vinod Rathod |  |  |  |  |  |  |
| 7. | ”Ae Mere Humsafar” | Gauhar Kanpuri | Alka Yagnik, Vinod Rathod |  |  |  |  |  |  |
| 8. | ”Tere Chehre Pe” | Rani Malik | Kumar Sanu, Sonali Bajpai |  |  |  |  |  |  |
Palkinnot

Paras miespääosa – Shahrukh Khan
Paras musiikki – Anu Malik
Paras mieslaulaja – Kumar Sanu (”Yeh Kaali Kaali Aankhein”)
Paras käsikirjoitus – Robin Bhatt, Akash Khurana, Javed Siddiqui
Paras tulokas – Shilpa Shetty
Paras naissivuosa – Shilpa Shetty
Paras koomikko – Johnny Lever
Paras sanoitus – Dev Kohli (”Yeh Kaali Kaali Aankhein”)
Paras naislaulaja – Alka Yagnik (”Baazigar O Baazigar”)
Aiheesta muualla

Baazigar Internet Movie Databasessa (englanniksi)
Baazigar AllMoviessa. (englanniksi)
Castiglione Falletto

| Castiglione Falletto |
| --- | --- |

 Castiglione Falletto
 Koordinaatit: 44°37′N, 7°58′E 
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  4,72  km²
Väkiluku (2013):  692 
 – Väestötiheys:  146  as./km²
Postinumero:  12060
 
 Kunnan kotisivut 
Infobox OKVirheellinen NIMI-arvo: 
Castiglione Falletto on kunta Italiassa Piemonten alueella olevassa Cuneon maakunnassa. Kunnan keskustaa hallitsee linna, Castello di Castiglione Falletto, joka on yksityisomistuksessa. Kunnan nähtävyyksiin kuuluu myös Pyhän Laurentiuksen kirkko, La chiesa di San Lorenzo.
Kunta kuuluu barolo-viinin tuotantoalueeseen.
Celebesinvuorikäpinkäinen

| Celebesinvuorikäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Celebesica
Laji::  abbotti
Kaksiosainen nimi
 Celebesica abbotti  (Riley, 1918) 
Synonyymit
 Coracina abbotti 
Katso myös
   Celebesinvuorikäpinkäinen Wikispeciesissä  
Infobox OKVirheellinen NIMI-arvoIUCN-testi OK: 
Celebesinvuorikäpinkäinen (Celebesica abbotti) on käpinkäisten heimoon kuuluva varpuslintu.
Levinneisyys

Celebesinvuorikäpinkäistä tavataan Indonesiassa Sulawesin saarella. Lajin ei uskota olevan vaarassa, ja se on luokiteltu elinvoimaiseksi
Celebesinviidakkomaina

| Celebesinviidakkomaina |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Mainat Acridotheres
Laji::  cinereus
Kaksiosainen nimi
 Acridotheres cinereus  Bonaparte, 1851 
Katso myös
   Celebesinviidakkomaina Wikispeciesissä   Celebesinviidakkomaina Commonsissa 
Infobox OKNimi-testi OKIUCN-testi OK: 
Celebesinviidakkomaina (Acridotheres cinereus) on kottaraisten heimoon kuuluva varpuslintu.
Levinneisyys

Celebesinviidakkomainaa tavataan luonnonvaraisena Indonesiassa. Lisäksi sitä on istutettu Itä-Timoriin. Celebesinviidakkomainan on kuvattu olevan paikallisesti yleinen, ja se on luokiteltu elinvoimaiseksi.
Chairil Anwar

Chairil Anwar
Chairil Anwar (26. heinäkuuta 1922 Medan, Pohjois-Sumatra – 28. huhtikuuta 1949) oli indonesialainen runoilija, joka kuoli 26-vuotiaana  sairastettuaan kuppaa ja tuberkuloosia sekä maksakirroosia.
Anwarin teoksiin kuuluu muiden muassa kuuluisa yksittäinen runo Aku. Anwar kuului Angkatan '45 -nimiseen kirjalliseen liikkeeseen, jonka muita edustajia olivat Asrul Sani ja Rivai Apin.
Buzzerbeater

Buzzerbeater on internet-selaimella toimiva managerointipeli, jonka aiheena on koripallo. Tavoitteena on luoda mahdollisimman menestyvä koripallojoukkue, esim. voittamalla sarja, cupin tai ostamalla uusia pelaajia. Buzzerbeater on täysin ilmainen, mutta joukkueen saaminen pelissä voi kestää hetken aikaa. Buzzerbeater on myös kansainvälinen, joten sitä pelataankin monessa eri maassa.
Pelin aloitus

Aloittaessasi Buzzerbeaterin sinun pitää rekisteröityä. Suoritettuasi rekisteröitymisen loppuun voi viedä muutaman päivänkin ennen kuin saat joukkueen. Kun pääset sisään ensi kertaa, sinua kehotetaan suorittamaan erilaisia tehtäviä, jotta oppisit käyttämään Buzzerbeateria eri tavoin. Saatuasi kaikki tehtävät loppuun sinun tarvitsee vain suorittaa päivittäiset jutut, joita aina sisään kirjautuessasi sitten suoritat.
Pelaajat

Pelaajia Buzzerbeaterissa on tietysti monia erilaisia. Kaikilla pelaajilla on kasvot, joita voi myös olla samanlaisia.
Kaikilla pelaajilla on myös omat taidot, joita ovat mm. syöttäminen ja levypallot. Taitotasoja on yhteensä 20. Pelaajilla on myös oma DMI, joka ilmaisee pelaajan taitavuuden. Mitä korkeampi DMI on, sitä taitavampi pelaaja on.
Pelaajalle tärkeää on myös hänen potentiaalinsa. Potentiaalitasoja on yhteensä 12. Potentiaali toimii eräänlaisena pelaajan taitojen kattotasona. Kun pelaaja saavuttaa taidoissaan noin oman potentiaalinsa arvon, hänen harjoitteluinnokkuutensa hiipuu.
Supporter

Supporter on maksullinen lisäominaisuus Buzzerbeateriin, aivan samalla tavalla kuin Hattrick-managerointipelin Supporter. Siitä ei välttämättä ole mitään pelillistä hyötyä, mutta sen ansiosta Buzzerbeaterin pelaaminen on entistä hauskempaa! Supporterin hinta Buzzerbeaterissa on 39.9$/vuosi.
Aiheesta muualla

Pelin kotisivut
Chain of Lights

| Chain of Lights |
| --- | --- |
 Michele Perniola ja Anita Simoncini esittämässä kappalettaan Eurovision laulukilpailussa.
Kappaleen tiedot
Esittäjä(t):  Michele Perniola, Anita Simoncini
Kesto:  3.01
Säveltäjä(t):  Ralph Siegel
Sanoittaja(t):  John O'Flynn
Euroviisutiedot
Vuosi:  2015
Maa:  San Marino
Kieli:  englanti
Sijoitus semifinaalissa:  16.
Pisteet semifinaalissa:  11
Sanat:  sanoitus
Chain of Lights (suom. Valojen ketju) on Michele Perniolan ja Anita Simoncinin esittämä kappale, jolla he edustivat San Marinoa vuoden 2015 Eurovision laulukilpailussa Itävallan Wienissä.
Kappaleen oli sen säveltäjälle Ralph Siegelille hänen 23 euroviisuissa kuultu sävellys.
Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista.
Chacko Thottumarickal

Chacko Thottumarickal SVD (s. 7. tammikuuta 1949) on intialainen roomalaiskatolinen piispa. Hän sai pappisvihkimyksensä 11. toukokuuta 1979, ja hänet nimitettiin uuden Jhabuan hiippakunnan johtoon Madhya Pradeshin valtiossa, Intiassa 25. maaliskuuta 2002. Piispaksi konsekroinnin suoritti 7. kesäkuuta George Marian Anathil, jota avustivat Paschal Topno ja Raphael Cheenath.
24. lokakuuta 2008 Thottumarickal sai uuden nimityksen Indoren piispaksi, jonka virkaan hänet asetettiin 7. joulukuuta.
Aiheesta muualla

Piispan esittely Indoren hiippakunnan sivuilla (Arkistoitu – Internet Archive) (englanniksi)
Chachi Gonzales

Chachi Gonzales vuonna 2012.
Olivia Irene ”Chachi” Hildén (o.s. Gonzales) (s. 23. tammikuuta 1996 Houston, Texas, Yhdysvallat) on yhdysvaltalainen tanssija, koreografi ja näyttelijä. Hän kuului I.aM.mE-nimiseen katutanssiryhmään, joka valittiin voittajaksi America’s Best Dance Crew -sarjan kuudennella tuotantokaudella vuonna 2011. Sen jälkeen hän on toiminut tanssin opettajana eri puolilla maailmaa. Vuonna 2012 Gonzales palkittiin teini-ikäisten sarjassa vuoden koreografina World of Dance -palkintogaalassa. Hän on esiintynyt muun muassa Adam Irigoyenin ja Meghan Trainorin musiikkivideoilla.
Gonzalesin YouTube-kanavalla ja Instagram-sivulla on yli 1,6 miljoonaa seuraajaa kummallakin. Vuonna 2018 hän oli mukana Rabbit Filmsin tuottamassa Huippujengi-sarjan yhdysvaltalaisessa versiossa Ultimate Expedition. Elokuussa 2018 Gonzales kihlautui Rabbit Filmsin toiminnasta Yhdysvalloissa vastaavan Jukka Hildénin kanssa. Syyskuussa 2019 he avioituivat Suomessa. Pari sai ensimmäisen yhteisen lapsensa marraskuussa 2019, toisen heinäkuussa 2021 ja kolmannen elokuussa 2024.
Aiheesta muualla

Chachi Gonzales Internet Movie Databasessa. (englanniksi)
Cellettes (Loir-et-Cher)

| Cellettes (Loir-et-Cher) |
| --- | --- |
 Château de Beauregard
 vaakuna
 Cellettes (Loir-et-Cher)
 Koordinaatit: 47°31′45″N, 1°22′53″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Blois
Pinta-ala:  
 – Kokonaispinta-ala:  21,0 km²
Väkiluku (2017):  2 633 
 – Väestötiheys:  125 as./km²
Kunnan numero:  41031
 
 Kunnan kotisivut 
Infobox OKVirheellinen NIMI-arvo: 
Cellettes on kunta Ranskassa Loir-et-Cherin departementissa Centre-Val de Loiren alueella.  Se sijaitsee noin 8 kilometriä Bloisin kaupungista kaakkoon.
Kunnan alueella oleva linna Château de Beauregard oli 1500-luvulla Ranskan kuningas Frans I:n metsästysmaja. Linnaa laajennettiin myöhemmin 1500-luvulla, ja 1600-luvulla linnan omistanut Ranskan kuningas Ludvig XIII:n entinen ministeri Paul Ardier hankki linnan seinille 327 muotokuvaa, joka on Euroopan suurin tunnettu historiallisten muotokuvien kokoelma. Yksityisomistuksessa olevaan linnaan ja puistoon pääsee tutustumaan. Nykyaikaisen puutarhan on suunnitellut puutarhan suunnittelija Gilles Clément, joka on yhdistänyt näyttävästi noin 400 perennalajia ja pensasta.
Linnan muotokuvagalleria
Linnan puutarhaa
Aiheesta muualla

Kuvia tai muita tiedostoja aiheesta Cellettes (Loir-et-Cher) Wikimedia Commonsissa
Cajunmusiikki

Perinteiset cajunsoittimet triangeli, harmonikka ja viulu.
Cajunmusiikki on Yhdysvaltain eteläosien ranskalaisperäisten siirtolaisten cajunien kansanmusiikkia, jota esitetään yhä Louisianassa, Texasissa, Oklahomassa ja Mississippissä. Cajun on pääasiassa tanssimusiikkia, ja käytetyimmät rytmit ovat valssi, one-step ja two-step. Cajunin perussoittimia ovat jo 1920-luvulta lähtien olleet harmonikka, viulu, lusikat ja triangeli.
Merkittävimpiä cajunmuusikoita ovat olleet esimerkiksi Jay Miller, Nathan Abshire, Jimmy C. Newman ja Doug Kershaw.
Cajunmusiikilla on ollut merkittävä vaikutus cowboy-musiikin, western swingin ja zydecon syntyyn.
Cajsa Andersson

| 0 | 1 | 2 |
| --- | --- | --- |

Henkilötiedot
Syntymäaika: 19. tammikuuta 1993
Syntymäpaikka: Tukholma, Ruotsi
Kansalaisuus:  Ruotsi
Pelipaikka: maalivahti
Pituus: 176 cm
Seura
Seura: Piteå IF
Pelinumero: 25
Maajoukkue
|  |  Ruotsi |  |
Cajsa Andersson (s. 19. tammikuuta 1993 Tukholma, Ruotsi) on ruotsalainen jalkapalloilija, joka edustaa Piteå IF -seuraa. Hän on pelipaikaltaan maalivahti. Andersson pelaa myös Ruotsin naisten jalkapallomaajoukkueen maalivahtina.
Käännös suomeksi
Bvndit

| Bvndit |
| --- | --- |
 Bvndit toukokuussa 2019 
Tiedot
Toiminnassa:  2019–2022 Oikealta vasemmalle: Yiyeon, Jungwoo, Seungeun, Simyeong ja Songhee
Tyylilaji:  K-pop
Kotipaikka:  Soul, Etelä-Korea
Jäsenet:  Yiyeon  Songhee  Jungwoo  Simyeong  Seungeun
Levy-yhtiö:  MNH Entertainment
Infobox OKNimi-testi OK: 
Bvndit (kor. 밴디트, lausutaan Bandit) on eteläkorealainen viisihenkinen tyttöyhtye, joka perustettiin 2019. Yhtyeeseen kuuluvat jäsenet Yiyeon, Jungwoo, Songhee, Simyeong ja  Seungeun. Bvndit debytoi Bvndit, Be Ambitious! singlealbumilla 10. huhtikuuta 2019.
Jäsenet

Yiyeon (이연) – johtaja
Songhee (송희)
Jungwoo (정우)
Simyeong (시명)
Seungeun (승은)
Diskografia > EP:t

Be! (2019)
Carnival (2020)
Re-Orginal (2022)
Diskografia > Singlealbumit

Bvndit, Be Ambitious! (2019)
Diskografia > Singlet

"Hocus Pocus" (2019)
"Dramatic" (2019)
"Dumb" (2019)
"Cool" (2020)
"Children" (2020)
"Jungle" (2020)
"Venom" (2022)
Chained to the Rhythm

| ”Chained to the Rhythm” Katy Perry ft>  Skip Marley |
| --- | --- | --- |

Singlen tiedot
 Albumilta: Witness
 Äänitetty : 2017
 Julkaistu: 10. helmikuuta 2017
 Formaatti: CD, digitaalinen lataus
 Tuottaja(t): Max Martin, Ali Payami
 Tyylilaji: pop, disko, dancehall
 Kesto: 03.57
 Levy-yhtiö: Capitol Records
Katy Perryn muut singlet
| ”Rise” 2016 | ”Chained to the Rhythm” 2017 | ”Bon Appétit” 2017 |
Skip Marleyn muut julkaisut
| ”Lions” 2017 | ”Chained to the Rhythm” 2017 | ”Calm Down” 2017 |
Chained to the Rhythm on yhdysvaltalaisartisti Katy Perryn kappale, jolla vierailee myös jamaikalaislaulaja Skip Marley. Sen julkaisi Capitol Records Perryn viidennen, Witness-studioalbumin johdantosinglenä 10. helmikuuta 2017. Kappaleen ovat sanoittaneet Perry, Marley, Sia, Max Martin ja Ali Payami, joista kaksi viimeisintä myös tuottivat sen. "Chained to the Rhythm" on lajityypiltään pop, disko ja dancehall-kappale, jonka sanat kertovat yhteiskunnallisesta tietoisuudesta.
Kappaleesta tuli kansainvälinen menestys, sen päästyä singlelistan kärkeen Latviassa ja Unkarissa sekä viiden parhaan joukkoon Australiassa, Britanniassa, Kanadassa, Ranskassa ja Yhdysvalloissa.
Kappaleelle on toteutettu myös Matthew Cullenin ohjaama musiikkivideo, joka julkaistiin 21. helmikuuta 2017. Videolla nähdään Perry huvipuistossa nimeltään "Oblivia" ja se kuvattiin pääosin Six Flags Magic Mountainin huvipuistossa Santa Claritan Valenciassa Kaliforniassa. Video oli ehdolla kolmessa kategoriassa vuoden 2017 MTV Video Music Awardsissa. Perry ja Marley ovat esittäneet kappaleen livenä esimerkiksi vuoden 2017 Grammy-palkintogaalassa, vuoden 2017 Brit Awardsissa sekä saman vuoden iHeart Radio Music Awardsissa.
Käännös suomeksi
Blenheimin palatsi

| Blenheimin palatsi |
| --- | --- |
 Blenheimin palatsin ilmakuva
Maailmanperintökohde
Sijainti:  Oxfordshire, Englanti  51°50′31″N, 001°21′41″W
Tyyppi:  kulttuuri
Kriteerit:  II, IV
Tunnusnumero:  427
Valintahistoria
Valintavuosi:  1987
 Blenheim
Blenheimin palatsi (engl. Blenheim Palace) on monumentaalinen kartano Woodstockissa, lähellä Oxfordia Englannissa. Se tunnetaan Winston Churchillin synnyinpaikkana ja lapsuudenkotina. Kartano edustaa harvinaista englantilaista barokkia.
Kartanon rakentaminen alkoi vuonna 1705 ja päättyi noin 1722. Sen piti alun perin olla kiitollisen kansakunnan lahja John Churchillille, ensimmäiselle Marlboroughin herttualle, voittoisan Ranskan-sotaretken jälkeen. Rakentamisaikana nousi kuitenkin poliittinen debatti, joka ajoi herttuan maanpakoon ja luopumaan arvonimestään sekä johti kartanon suunnitelleen arkkitehdin sir John Vanbrughin maineen menetykseen. Parlamentin rahoitus loppui vuonna 1712. Churchillit palasivat maanpaosta 1714 kuningattaren kuoltua, ja rakennustyöt jatkuivat heidän omilla rahoillaan pääasiassa herttuattaren ohjeiden mukaan. Vanbrugh suunnitteli kartanon ennen kaikkea kaukaa katsottavaksi; läheltä sen runsaat koristelut voivat näyttää melko mahtipontisilta. Capability Brown, aikansa tunnetuin maisema-arkkitehti, suunnitteli puiston.
Blenheimin palatsi luokiteltiin vuonna 1957 Grade I -luokan suojelukohteeksi. Kartano liitettiin Unescon maailmanperintöluetteloon 1987.
Aiheesta muualla

Kuvia tai muita tiedostoja aiheesta Blenheimin palatsi Wikimedia Commonsissa
Bergenin lentoasema

Bergenin lentoasema (IATA: BGO, ICAO: ENBR) on lentoasema Ytrebygdassa, Bergenissä, Norjassa, noin 19 kilometriä Bergenin keskustasta lounaaseen. Lentoasema on Norjan toiseksi suurin ja Pohjoismaiden seitsemänneksi vilkkain, matkustajamäärä vuonna 2017 oli yhteensä 6,1 miljoonaa. Asemalla on yksi, 2 990 metriä pitkä kiitotie, jonka rinnalla kulkee rullaustie. Lentoasema valmistui vuonna 1955, ja sen rahoitti alun perin Nato.
Lentoasema on kansainväliseltä liikenteeltään huomattavan vilkas ja onkin Norwegian Air Shuttlen toiseksi tärkein tukikohta. Bergenistä lennetään 19 kotimaan ja 46 kansainväliseen kohteeseen, tosin osa kansainvälisistä kohteista on sesonkikohteita. Bergenistä lennetään päivittäin muun muassa Tukholmaan, Kööpenhaminaan, Amsterdamiin, Frankfurtiin, Lontooseen, Aberdeeniin, Pariisiin, Varsovaan ja Prahaan. Suurin osa kentältä lennettävistä lennoista lennetään Boeing 737 -koneella, mutta osa lennoista lennetään myös Airbus-, Dash 8- ja ATR 72 -koneilla. Tärkein Bergenistä lennettävä kohde on Oslo, jonne lennetään 35 kertaa päivässä. Bergen–Oslo-reitti on Euroopan seitsemänneksi vilkkain reitti ja sitä lentävät Scandinavian Airlines ja Norwegian Air Shuttle Boeing 737 -koneilla. Lentoaseman vanhasta siviiliterminaalista on muokattu terminaali helikopterilennoille. Bergenin lentoaseman omistaa ja sitä ylläpitää Avinor. Lentoasemalla on myös pari hotellia.
Terminaali

Bergenin nykyinen terminaali valmistui 1988 ja sen on suunnitellut arkkitehti Halfdan Grieg. Hän suunnitteli myös vanhemman terminaalin. Lentoasemalla on 11 matkustajasiltaa, joihin lentokoneet voivat yhdistyä. Sillat on numeroitu 21–32. Portit 21–27 on tarkoitettu kansainvälisille schengen ja ei-schengen lennoille, niin että silta 24 sopii laajarunkoisille maksimissaan Boeing 747 ja Airbus A340 -kokoluokan koneille. Portit 28–32 on suunniteltu kotimaan lentoja varten. Lisäksi asematasolla on 11 seisontapaikkaa lentokoneille. Terminaalissa on suuri verovapaa myymälä, jonka läpi kaikki kansainvälisille lennoille menevät matkustajat kävelevät. Kauppa myy makeisia, kosmetiikkaa, parfyymejä, juomia, alkoholijuomia, elektroniikkaa, matkamuistoja, lehtiä sekä pokkareita. Kauppa on auki 24 tuntia vuorokaudessa. Lisäksi lentoasemalla on neljä muuta myymälää, jotka myyvät muotia, lehtiä ja kirjoja ja paikallisia tuotteita ja lahjatavaraa. Lisäksi lentoasemalla on seitsemän ravintolaa, baaria ja kahvilaa, mm. Lille Bergen.
Tulevaisuus

Avinor panostaa kovasti Bergenin lentoasemaan ja sen kasvuun. Se aloittaa mittavan terminaalin kansainvälisen osion ja asematason remontin ja laajennuksen 461 milj. NOK:lla.
Kulkuyhteydet

Bergenin Lentoasemalle on loistavat kulkuyhteydet. Uusi pikaraitiotie kulkee asemalle keskustasta kymmenen minuutin välein. Matka kestää noin 45 minuuttia. Lisäksi pienin väliajoin asemalle menee busseja ja tilatakseja. Asemalle pääsee myös tilaamalla taksin.
Lentoyhtiöt > Kotimaa

Bergen Air Transport (Notodden)
Danish Air Transport (Florø)
Icelandair (Tondheim, Stavanger)
Norwegian Air Shuttle (Oslo, Moss, Stavanger, Trondheim)
Scandinavian Airlines (Ålesund, Haugesund, Kristiansand, Kristiansund, Molde, Oslo, Stavanger, Trondheim)
Lentoyhtiöt > Ulkomaat

airBaltic (Linköping, Riika)
Atlantic Airways (Vagar)
British Airways (Lontoo-Gatwick)
Loganair (Shetlandsaaret)
Sterling Airlines (Billund)
Finnair (Helsinki)
Icelandair (Reykjavík-Keflavík)
KLM Royal Dutch Airlines (Amsterdam)
Lufthansa (Frankfurt, München)
Lufthansa Regional (Hampuri)
Norwegian Air Shuttle (Alicante, Berlin-Schönefeld, Dubrovnik, Krakova, Lontoo-Gatwick, Málaga, Murcia, Nizza, Pariisi-Orly, Praha, Split, Tukholma-Arlanda, Varsova)
Scandinavian Airlines (Alicante, Kööpenhamina, Lontoo-Gatwick, Palma de Mallorca, Tukholma-Arlanda)
SunExpress (Antalya)
Widerøe (Aberdeen, Edinburgh)
Wizz Air (Gdańsk, Poznań, Riika, Vilna)
Aiheesta muualla

Kuvia tai muita tiedostoja aiheesta Bergenin lentoasema Wikimedia Commonsissa
Avinor – Bergenin lentoasema (Arkistoitu – Internet Archive) (englanniksi)
Avinor – Bergenin lentoasema (Arkistoitu – Internet Archive) (norjaksi)
Suomen Ekumeeninen Neuvosto

| Suomen Ekumeeninen Neuvosto> SEN |
| --- | --- |

 Suomen Ekumeeninen Neuvosto toimii Kirkon talossa, Helsingin Etelärannassa.
Perustettu:  1917
Tyyppi:  Kristillinen
Toimiala:  Yhteistyöjärjestö
Kotipaikka:  Kirkon talo Eteläranta 8 Helsinki, Suomi
Puheenjohtaja:  arkkipiispa Tapio Luoma
Aiheesta muualla
Sivusto
Infobox OKNimi-testi OK: 
Suomen Ekumeeninen Neuvosto (lyh. SEN, ruots. Ekumeniska Rådet i Finland) on Suomessa toimivien kirkkojen, kristillisten yhteisöjen ja seurakuntien ekumeeninen yhteistyöelin. Ekumeenisella neuvostolla on 11 jäsenkirkkoa, 5 tarkkailijakirkkoa tai -yhteisöä ja 29 kumppanuusjärjestöä.
Ekumeeninen neuvosto perustettiin vuonna 1917 World Alliance -liikkeen osana. Vuonna 1933 siitä tuli Suomen Yleiskirkollinen Toimikunta ja vuonna 1963 Suomen ekumeeninen neuvosto. Ekumeeninen neuvosto sai ensimmäisen päätoimisen pääsihteerin ja oman toimiston vuonna 1971.
Suomen ekumeeninen neuvosto antaa nykyisin vuosittain rukouspäiväjulistuksen. Rukouspäiviä vietetään 18. tammikuuta ja 24. lokakuuta. Sen muuta toimintaa ovat vuosittaiset syys- ja kevätkokoukset, erilaiset seminaarit ja julkaisutoiminta. SEN:lla on seuraavat jaostot, jotka myös järjestävät tapahtumia: kasvatusasiain jaosto, nuorisojaosto, teologisen ja opillisen keskustelun jaosto, paikallisekumenian jaosto, yhteiskunnallisten kysymysten jaosto, yhdenvertaisuusjaosto sekä suomenruotsalaisen ekumeniikan jaosto (sektion för finlandssvensk ekumenik).
Vuonna 2013 neuvoston pääsihteeri Heikki Huttunen sai Euroopan parlamentin myöntämän Euroopan kansalaispalkinnon ansioistaan ekumeniassa ja kansainvälisissä projekteissa sekä tunnustuksena Suomen ekumeenisen neuvoston työlle.
Jäsenkunta > Jäsenet

Suomen evankelis-luterilainen kirkko
Suomen ortodoksinen kirkko
Suomen Vapaakirkko
Katolinen kirkko Suomessa
Pelastusarmeija
Finlands svenska baptistmission
Finlands svenska metodistkyrka
Suomen Metodistikirkko
Missionskyrkan i Finland
The Anglican Church in Finland
International Evangelical Church in Finland
Jäsenkunta > Tarkkailijajäsenet

Suomen Adventtikirkko
Suomen Baptistikirkko
Suomen Helluntaikirkko
Ystävien Uskonnollinen Seura Kveekarit
Finlands Svenska Pingstmission
Jäsenkunta > Kumppanuusjärjestöt

Filantropia
Filoksenia
Helsingin Diakonissalaitos
Herättäjä-Yhdistys
Hiljaisuuden Ystävät
Kansan Raamattuseura
Kirkon alat
Kirkon Ulkomaanapu
Kulttuuri- ja uskontofoorumi FOKUS
Medialähetys Sanansaattajat
Lasten ja nuorten keskus
OCM-Suomen Kontantinus Yhdistys
Opiskelijoiden Lähetysliitto
Parikanniemisäätiö
Pyhän Henrikin pyhiinvaellusyhdistys
Sinapinsiemen
Suomen Caritas
Suomen kristillinen rauhanliike
Suomen Kristillinen Ylioppilasliitto
Suomen Liikemiesten Lähetysliitto
Suomen Lähetysseura
Suomen Merimieskirkko
Suomen NMKY-liitto
Suomen NNKY-liitto
Suomen Pipliaseura
Suomen World Vision
Temppeliherrain Ritarikunta
Tuomasyhteisö